Հակառակ առկայ նման կարծիքներու, դժուար է հաւատալ կամ համոզիչ փաստեր ներկայացնել թէ Դաշնակցութեան հայաստանեան կամ աշխարհասփիւռ կառոյցը կրնայ քայքայուիլ մօտիկ ապագային: Քաղաքական լուրջ մօտեցումը կ՛ենթադրէ առաջնորդուիլ առարկայական տուեալներով եւ ոչ թէ ապագայի հանդէպ ինչ որ ձգտումներով, որքան ալ անոնք դիւթիչ թուին շատերուն: Երկրորդ՝ մարտահրաւէրը ոչ միայն կը դիւրացնէ հարցին էութիւնը հասկնալը իր ամբողջութեան մէջ, այլ առիթ կու տայ ձերբազատուելու «վտանգ» բառը յատկանշող դաւադրութիւններ տեսնելու մոլուցքէն, որմէ տառապողներու թիւը այդքան ալ քիչ չէ այսօր: Անցնինք նիւթին: